《别林黄中帅湖南》
宋代·陈藻

清秋缓辔马如云，论定忠邪黑白分。
湘水传呼新刺史，霸陵改白旧将军。
平生孤节人难到，自此一番名愈闻。
定有诏书催入觐，不劳下担楚江濆。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。